Teofilina

Teofilina metilxantinaren familiako alkaloide bat da, kafeina eta teobromina bezala. Nerbio-sistema zentralaren estimulatzailea eta bronkodilatatzailea da. Modu naturalean te beltz eta te berdean dago.

Teofilina bereziki diuretikoa da, eta beraz, likidoak txizaren bidez kanporatzen laguntzen du. 272°Ctan urtzen da. Bere izen kimikoa 1,3 dimetilxantina da.

Bere eragin nagusiak odol hodi periferikoen dilatazio orokorra, bronkodilatazioa (asmaren tratamendurako erabilia) estimulazioa garun kortexean, azalean bero sentsazioa eta beso eta hanka astuntasuna dira.

Herrialde industrializatuetan, arnasketa bidezko glukokortikoide, hartzaile beta adrenergikoen agonista eta leukotrienoaren aldatzaile diren botikek nabarmen jaitsiarazi dute teofilinaren erabilera anitza.

Kanpo estekak 

Sendagaiak
Konposatu mingotsak
Xantinak